உடல் நடுங்க அப்படியே தரையில் அமர்ந்துவிட்டாள். அப்ப எல்லாம் நிஜம்மாவே நடந்ததா…. அம்மா மட்டும் இருந்திருந்தா என்னை வெட்டியே போட்டிருப்பாங்க. இந்த வம்சி உன்னை பேசிப் பேசியே மயக்கிட்டானா? இந்தக் காரியத்தோட விளைவு என்னன்னு தெரியுமா? சும்மாவே வம்சி உன்னை அடக்கி வைக்கப் பார்ப்பான். இவ்வளவு சுலபமா அவன்ட்ட உன்னை இழந்துட்டு நிக்கிறியே’ தன்னைத் தானே திட்டிக் கொண்டாள். கண்களில் நீர் தளும்பி ஓரத்தில் நின்றது, எங்கே அழுதுவிடுவோமோ என்று பயந்தாள்.